text: Why Invest in Baybay City?
text: #000001
text: Baybay Tourism and Investment Promotions Office
text: #000006
text: Mga serbisyo nga gibalik sa mga katawhan ginamit ang buhis nga gibayad sa gobyerno
text: #000007
text: News Mga serbisyo nga gibalik sa mga katawhan ginamit ang buhis nga gibayad sa gobyerno
text: #000008
text: “Tungod sa kalisod sa ekonomiya karon, tabangi ‘sab ang inyong kaugalingon. Kon sa una, mo-inom ‘ta, magsugal ug manigarilyo, ato usang putlon ang atong mga bisyo ug unahon nato ang atong pamilya, ilabi na kon naa ‘tay mga anak.”
text: #000009
text: Mao kini ang gipalanog ni City Vice Mayor Atty. Ernesto M. Butawan atubangan sa mga transport groups ‘ning dakbayan sa wala pa sugdi ang distribution of food packs sa miaging Sabado (Septiyembre 10, 2022).
text: #000010
text: Matud pa ni Vice Mayor Butawan nga kinahanglan nga hatagan og dako nga pagtagad sa mga ginikanan ang pag-iskuwela sa ilang mga anak, ilabi na karon nga libre na ang pag-iskuwela sa elementary, sa high school ug sa college. “Wala nay rason kon nganong dili pa maka-iskuwela ang atong mga anak, ilabi na nga may gitanyag usab nga scholarship ang Baybay City LGU,” dugang pa ni Vice Mayor Butawan.
text: #000011
text: Atol sa maong kalihokan gibutyag usab ni Vice Mayor Butawan nga aduna nay MRI Scanner ug Ultra Sound sa bag-ong ospital karon ug nga sa dili madugay muabot na ‘sab ang CT Scan. Apan gumikan sa kamahal niini nga kahimanan (P50M) ug sa kadako sa galastuhan kay 24 oras man ang air conditioning niini, may balayranan ang mga mogamit niini apan himuan pa kini og ordinansa sa Sangguniang Panlungsod ‘ning dakbayan.
text: #000012
text: Gipasabot usab niya nga nag-Ground-breaking Ceremony na sa tukuron nga Super Health Center sa nahimutangan sa daan nga ospital aron kahatagan og mas maayong serbisyo sa panglawas ang mga Baybayanon ug ang mga molupyo sa kasikbit nga mga lungsod. Kini tungod kay ibutang na sa usa ka lugar ang tanan nga primary health care facilities sa dakbayan – Pharmacy, Clinical Laboratory, Birthing Facility, Dental Facility ug Blood Collecting Unit, kon itugot kini sa Department of Health (DOH).
text: #000013
text: Nunot niini, matud pa ni Vice Mayor Butawan nga kon nanginano ang gobyerno sa kaayuhan sa ilang tagsa-tagsa ka mga pamilya, pinaagi sa mga gihan-ay ngamga programa ug serbisyo sa dakbayan, mas kinahanglan nga ila kining buhaton.
text: #000014
text: Nagkanayon usab ni Atty. Butawan nga nasayod ang Lokal nga Kagamhanan sa dakbayan sa Baybay nga dili paigo ang gihatag nga food packs kanila matag tulo ka bulan, “Apan maayo nalang kini aron maka-iban sa inyong kalisdanan kay maoy tinguha sa atong lungsod nga kon naa may inyong ibayad nga buhis sa atong gobyerno, amo ‘ning ibalik pinaagi sa mga programa, serbisyo, ug mga ayuda.” (Marissa M. Cano, City Information Officer, Baybay City, Leyte)
text: #000015
text: There are no comments yet.
text: #000017
text: Leave a Reply Cancel reply
text: #000018
text: Your email address will not be published. Required fields are marked (*).
text: #000019
text: Comment field and fields with (*) are required!
text: #000020
text: Notify me of new posts by email.
text: #000023
text: There are no events at this time.
text: #000027
text: Listen to “Nasayod ka ba, Bai?”
text: #000030
text: Your email address is required.
text: #000032
text: There was a connection problem. Try again later.
text: #000033